Carl Bremiker

De Carl Bremiker, gebuer den 23. Februar 1804 zu Hagen, a gestuerwen de 26. Mäerz 1877 zu Berlin, war en däitschen Astronom a Geodet.

Hien hat en Doktertitel a war Assistent vum Johann Franz Encke. De Bremiker hat doriwwer eraus de Koméit C/1840 U1 entdeckt, dee spéider säin Numm krut. Fir dës Entdeckung krut hien am Joer 1840 de Lalande-Präis.

De Bremiker war Co-Auteur vun der Logarithmentafel Vega-Bremiker a – bis zu sengem Doud – Editeur vum däitschen Nautesche Joerbuch souwéi vum franséischen „Annuaire nautique...“. De Bremiker war als Geometer bei der rheinesch-westphälescher Landesvermiessung beschäftegt, a spéider Mataarbechter um Berliner astronomesche Joerbuch souwéi Inspekter vun der "Plankammer im preußischen Handelsministerium", an zanter 1868 Sektiounschef am preisesche geodeteschen Institut.

 Kuckt och 

 Um Spaweck 
 Publikatioun vum Carl Bremiker am Astrophysics Data System
  N.N.: Carl Bremiker. Monthly Notices of the Royal Astronomical Society, Vol. 38 (1878), p. 151. (Noruff)

Kategorie:Gebuer 1804
Kategorie:Gestuerwen 1877
Kategorie:Däitsch Astronomen
Kategorie:Däitsch Geodeten
Kategorie:Lalande-Präis
Kategorie:Koméitenentdecker